
[bookmark: _Hlk144099749][bookmark: _Hlk144099730][bookmark: _Hlk147913049][bookmark: _Hlk125554233]Administrația Serviciului Public de Salubrizare Sector 6, cu sediul în Splaiul Independenței nr. 200, Sector 6, Bucureşti, în conformitate cu prevederile HG nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice coroborat cu art. XXII, alin (4) din Legea 141/2025 privind unele măsuri fiscal-bugetare, organizează concurs de recrutare în data de 16.11.2026, ora 09.00, pentru ocuparea funcţiei de natură contractuală de execuție vacantă de inspector de specialitate, grad I, pe perioadă nedeterminată, cu normă întreagă, de 8 ore/zi, 40 de ore/săptămână, din cadrul Compartimentului Investigații Deșeu Necontrolat și Protecția Mediului. 

DOSARUL DE CONCURS:
Dosarul de înscriere depus de către candidați la concursul de recrutare, va conţine în mod obligatoriu următoarele documente, prevăzute la art. 35 din H.G. nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice:
 a) formular de înscriere la concurs (se pune la dispoziție candidaţilor, prin publicare pe pagina de internet a instituției, în format editabil, în cadrul secțiunii dedicate publicității concursului, precum şi la sediul instituţiei, în format letric); 
b) copia actului de identitate sau orice alt document care atestă identitatea, potrivit legii, aflate în termen de valabilitate; 
c) copia certificatului de căsătorie sau a altui document prin care s-a realizat schimbarea de nume, dupa caz; d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică; 
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului; 
f) certificat de cazier judiciar sau, după caz, extrasul de pe cazierul judiciar; 
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului; h) curriculum vitae, model comun european. 

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidații cu dizabilități, în situația solicitării de adaptare rezonabilă, adeverință care atestă starea de sanitate trebuie insoțită de copia certificatului de încadrare într -un grad de handicap, emis în condițiile legii.

Copiile de pe actele prevăzute la lit. b) - e), precum şi copia certificatului de încadrare într-un grad de handicap, după caz, se prezintă însoțite de documentele originale, care se certifică cu menţiunea "conform cu originalul" de către secretarul comisiei de concurs. 

Documentul prevăzut la lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecția dosarelor şi care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publica competentă cu eliberarea certificatelor de cazier judiciar are obligația de a completa dosarul de concurs cu originalul documentului prevăzut la lit. f), anterior datei de susținere a probei scrise.

Locul de depunere al dosarelor de concurs: la sediul instituției din Splaiul Independenței nr. 200, Sector 6,      Bucureşti, Serviciul Resurse Umane și Salarizare, telefon: 031.405.61.61. Dosarele de concurs se pot transmite și pe adresa de email: resurse.umane@salubrizare6.ro.
În situaţia în care dosarul de concurs se transmite prin poşta electronică candidaţii au obligaţia de a se prezenta la secretarul comisiei de concurs cu documentele în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise.

CONDIȚII GENERALE :
Candidații, în conformitate cu art.15 din H.G. nr.1.336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice trebuie să îndeplinească condițiile prevăzute de Legea nr. 53/2003 - Codul muncii, republicată, cu modificările şi completările ulterioare şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene; 
b) cunoaşte limba română, scris şi vorbit; 
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare; 
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate; 
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs; 
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea; 
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii.

CONDIŢII SPECIFICE prevăzute în  fișa de post:
1. Studii de specialitate: studii universitare de licenţă absolvite cu diplomă de licenţă sau echivalentă în domeniul științelor economice;
2. [bookmark: _Hlk130381823]Pentru ocuparea funcției contractuale de inspector de specialitate grad I, se solicită o vechime în specialitatea studiilor necesare ocupării postului de minimum 5 ani. 

CERINȚELE SPECIFICE:
· persoana să aibă cetăţenie română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România potrivit art 542 alin.(1) lit.a) din O.U.G. nr.57/2019, cu modificările și completările ulterioare;
· prin excepţie de la condiţia prevăzută la art. 542 alin. (1) lit. a) din O.U.G. nr.57/2019, cu modificările și completările ulterioare  pot fi angajaţi şi cetăţeni străini, cu respectarea regimului stabilit pentru aceştia prin legislaţia specifică şi legislaţia muncii, potrivit art. 542 alin. (2) din O.U.G. nr. 57/2019, cu modificările și completările ulterioare.

Atribuțiile specifice postului stabilite în fișa postului:

1. Duce la îndeplinire misiunile de control repartizate în sarcina sa de către seful ierarhic;
2. Monitorizează domeniul public în vederea identificării depozitelor ilegale de deșeuri; 
3. Verifică la fața locului sau în zona de stocare a conținutului deșeurilor abandonate pe domeniul public în vederea identificării persoanelor care le-au depozitat ilegal;
4. Solicită Direcției Generale de Poliție Locală Sector 6 identificarea, de pe imaginile camerelor de supraveghere și prin alte mijloace legale, a persoanelor care au aruncat deșeuri pe domeniul public; 
5. Transmite Direcției Generale de Poliție Locală Sector 6 solicitări de aplicare a amenzilor pentru persoanele care au aruncat deșeuri pe domeniul public; 
6. Realizează activitatea pe baza jurnalului zilnic de activități și asigură completarea zilnică a acestuia;
7. Transmite către Compartimentul Raportări datele necesare elaborării rapoartelor anuale, lunare și periodice, ori de câte ori se solicită;
8. Asigură elaborarea și implementarea procedurilor, instrucțiunilor de lucru, formularelor aferente activității propria;
9. Monitorizează implementarea măsurilor aprobate de catre Directorul General pentru activitatea specifică a compartimentului;
10. Participă la îndeplinirea planurilor privind activitățile legate de protecția mediului la nivel de instituție;
11. Participă la elaborarea instrucțiunilor de lucru, formularelor aferente activității specifice compartimentului;
12. Participă la monitorizează măsurilor aprobate de către directorul general pentru activitatea specifică privind protecția mediului, la nivelul instituției;
13. Duce la îndeplinire și alte atribuții stabilite de către șeful direct al locului de muncă unde își desfășoară activitatea.

BIBLIOGRAFIE ȘI TEMATICĂ
1. Legea serviciilor comunitare de utilităţi publice nr. 51/2006, cu modificările și completările ulterioare. - în integralitate

1. Ordonanţa de urgenţă nr. 92/2021 privind regimul deşeurilor, cu modificările și completările ulterioare.- în integralitate

1. Legea serviciului de salubrizare a localităţilor nr. 101/2006, cu modificările și completările ulterioare.- în integralitate

1. Hotărârea nr. 1061/2008 privind transportul deşeurilor periculoase şi nepericuloase pe teritoriul României, cu modificările și completările ulterioare.- în integralitate

1. Ordonanţa de urgenţă nr. 195/2005 privind protecţia mediului, cu modificările și completările ulterioare:
· CAPITOLUL I Principii şi dispoziţii generale, art. 2
· CAPITOLUL IV Regimul deşeurilor
· CAPITOLUL XII Protecţia aşezărilor umane
· CAPITOLUL XIV- Atribuţii şi răspunderi - Secţiunea a 3-a - Obligaţiile persoanelor fizice şi juridice
1. Hotărârea nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, cu modificările și completările ulterioare. - fără anexe

1. Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare; - în integralitate

1. Ordonanța Guvernului nr. 137/2000 privind prevenirea și sancționarea tuturor formelor de discriminare, republicată, cu modificările și completările ulterioare;- în integralitate

1. Legea nr. 132/2010 privind colectarea selectivă a deşeurilor în instituţiile publice, cu modificările și completările ulterioare.- în integralitate

1. Legea nr. 249/2015 privind modalitatea de gestionare a ambalajelor şi a deşeurilor de ambalaje, cu modificările și completările ulterioare.- în integralitate

1. H.C.G.M.B. nr. 325/ 2026 privind aprobarea Regulamentului de organizare și functionare a
serviciului public de salubrizare în Municipiul București: 

· Regulamentul de organizare și functionare a serviciului public de salubrizare în Municipiul București
1. H.C.L. al Sectoruluii 6 nr.125/2022 privind înființarea, organizarea și funcționarea Administrației Serviciului Public de Salubrizare Sector 6, instituție publică de interes local cu personalitate juridică, în subordinea Consiliului Local al Sectorului 6 al Municipiului, cu modificările și completările ulterioare.  -  www.salubrizare6.ro
· Regulamentul de organizare și funcționare al Administrației Serviciului Public de Salubrizare Sector 6.

Calendarul concursului:

	Etapa de concurs
	Data/Ora/Locul desfășurării

	Afișarea anunțului
	27.10.2026

	Depunere dosare de înscriere
	27.10.2026  - 09.11.2026 
Luni – Joi  între orele 09.00 – 16.00
Vineri între orele 09.00 – 13.00


	Data limită de depunere a dosarelor
	09.11.2026, ora 16.00

	1. Selecție dosare de înscriere
	10.11.2026

	Afișarea rezultatelor selecției dosarelor
	11.11.2026

	Depunere contestații selecție dosare
	12.11.2026

	Afișare soluționare contestații selecție dosare
	13.11.2026

	2. Proba scrisă
	16.11.2026 ora. 0900,sediul din Splaiul Independenței nr. 200, Sector 6, București

	Afișare rezultate proba scrisă
	17.11.2026

	Depunere contestații proba scrisă
	18.11.2026

	Afișare soluționare contestații proba scrisă
	19.11.2026

	3.Proba Interviu
	20.11.2026 ora. 0900, sediul din Splaiul Independenței nr. 200, Sector 6, București

	Afișare rezultat proba interviu
	23.11.2026 

	Depunere contestații la proba interviu
	24.11.2026

	Afișare soluționare  contestații proba interviu
	25.11.2026 

	4. Afișare rezultate finale concurs
	26.11.2026



Afișarea rezultatelor la probele concursului se va face la sediul și pe pagina de internet a instituției www.salubrizare6.ro, la secțiunea ”Carieră”.	

